129
A niaring upi ra Luluai na tur bat ra umana ebar kal Israel
A kakailai na nitutua.
1 Gori Israel na biti dari:
Di ga vakavakaina milate iau papa ra kilala iau ga bul boko tana;
2 Di ga vakavakaina milate iau papa ra kilala iau ga bul boko tana;
Ma pa dia ga uvia pa iau.
3 A umana tena niipuk dia ga ipipuk ra tamurugu;
Dia ga pait ra umana lolovina nga na ipipuk tana.
4 Ra Luluai a tena takodo,
I poko kutu varbaiane ra vivi umana tena varpiam.
5 Boina ba diat a vavirvir, ma da pukue vatalil diat,
Diat par dia milikuane Sion.
6 Boina ba diat a da ra vura ta ra ul a pal,
I makuk ba pa i pupu boko;
7 Ma ra tena nidodoko pa i vatur ia ma ra limana,
Ma nina i vivi pa i vung ia ta ra bongobongono.
8 Diat bula dia vana pakit pa dia biti:
A varvadoan kai ra Luluai na ki ta vavat;
Ave tata vadoane avat ta ra iang i ra Luluai.